Държавен вестник, бр. 66, 2007 г., стр. 39

Б Р О Й  66
Д Ъ Р Ж А В Е Н   В Е С Т Н И К
С Т Р .  39
266
Това вещество, когато съдържа по-малко алкохол, вода или флегматизатор от точно
определеното, не може да бъде превозвано, освен ако не е специално разрешено от
компетентния орган (виж 2.2.1.1).
267
Всеки експлозив, взривен, тип С, съдържащ хлорати, трябва да бъде отделен от екс-
плозивите, съдържащи амониев нитрат или други амониеви соли.
270
Водни разтвори на неорганични твърди нитратни вещества от клас 5.1 се считат за
неотговарящи на критериите за клас 5.1, ако концентрацията на веществата в раз-
твора при случайно спадане на минималната температура по време на превоза е не
повече от 80 % от границата на насищане на разтвора.
271
Лактози или глюкози или подобни материали могат да бъдат използвани като флег-
матизатори при условие, че веществото съдържа не по-малко от 90 % тегловни флег-
матизатори. Компетентният орган може да разреши тези смеси да бъдат класифици-
рани в клас 4.1 на базата на  изпитания от серия 6 (с) съгласно раздел 16, част I от
Ръководството за изпитания и критерии на най-малко три подготвени като за пре-
воз опаковки. Смесите, съдържащи най-малко 98 % тегловни флегматизатори, не са
обект на разпоредбите на ADR. Опаковки, съдържащи смеси с не по-малко от 90 %
тегловни флегматизатори, не се нуждаят от  етикет № 6.1.
272
Това вещество не може да бъде превозвано съобразно условията за клас 4.1, освен ако
това не е специално разрешено от компетентния орган (виж UN  № 0143).
273
Манеб и препарати от манеб, стабилизирани срещу самонагряване, може  да не се
класифицират към клас 4.2, ако може да се докаже чрез изпитания, че куб от 1 m3 от
веществото не се самовъзпламенява и че температурата в центъра на пробата не
надвишава 200 °С, когато пробата се държи при температура,  не по-ниска от 75 °С ±
2 °С в продължение на 24 часа.
274
Прилагат се разпоредбите на глава 3.1.2.8.
278
Тези вещества не трябва  да бъдат класифицирани и превозвани, освен ако не е раз-
решено от компетентния орган на базата на  резултати от серийни изпитания от серии
2 и 6 (с), част I от Ръководство за изпитания и критерии, на подготвени като за превоз
опаковки (виж 2.2.1.1). Компетентният орган трябва да определи опаковъчната група
на базата на изискванията от глава 2.2.3 и типа на опаковката, използвана за изпита-
ния от серии 6 (с).
279
Веществото е отнесено към  този клас или опаковъчна група, по-скоро въз основа на
човешкия опит, отколкото на стриктното прилагане на класификациония критерий,
определен в ADR.
280
Тази позиция се отнася за изделия, които се използват като нагнетателни за живото-
спасяващи въздушни възглавници в превозни средства или за модули на въздушни
възглавници или обтегачи на предпазните колани и които съдържат опасни вещества
от клас 1 или опасни вещества от други класове и когато се превозват като съставни
части и тези изделия във вида, в който са представени за превоз, са били изпитани
съгласно изпитателни серии 6 (с) от част I на Ръководството за изпитания и крите-
рии, без устройството да е избухнало, без разкъсване на кутията на устройството или
съда под налягане и без опасност от изхвърляния, нито пък топлинен ефект, които
биха могли значително да затруднят потушаването на огън или други ответни спешни
усилия в непосредствена близост.
282
Суспензиите с точка на възпламеняване не повече от 61 °С трябва да имат знак за
опасност  № 3.
283
Изделията, съдържащи газ и предназначени да функционират като амортисьори,
включително поглъщащите енергията на  удара устройства или пневматичните пру-
жини, не са обект на разпоредбите на ADR, при условие че:
(а) Всяко изделие има вместимост на газово пространство, ненадвишаваща
1,6 литра и зареждащо налягане, ненадвишаващо 280 бара, при което
произведението от умножаването на газовата вместимост (в литри) по
зареждащото налягане (в бара) да не е по-голямо от 80 (напр. 0,5 литра
газова вместимост и 160 бара зареждащо налягане; 1 литър газова вмес-
тимост и 80 бара зареждащо налягане; 1,6 литра газова вместимост и 50
бара зареждащо налягане; 0,28 литра газова вместимост и 280 бара за-
реждащо налягане).
(b) При температура 20 °С всяко изделие има минимално налягане при избух-
ване, равно на 4 пъти зареждащото налягане за изделие с газова вмести-
мост,  ненадвишаваща 0,5 литра газов обем и 5 пъти зареждащо налягане
за изделие с газова вместимост, по-голяма от 0,5 литра.